TISZAVASVÁRI VÁROS ÖNKORMÁNYZATA

**KÉPVISELŐ-TESTÜLETÉNEK**

**17/2019. (V.2.) önkormányzati rendelete**

**A Helyi Építési Szabályzatról szóló 27/2012. (IX.14.)**

**önkormányzati rendelet felülvizsgálatáról**

Tiszavasvári Város Önkormányzatának Képviselő-testülete Magyarország Alaptörvénye 32. cikk (2) bekezdésében meghatározott eredeti jogalkotói hatáskörében a Magyarország helyi önkormányzatairól szóló 2011. évi CLXXXIX. törvény 13. § (1) bekezdés 1. pontjában, az épített környezet alakításáról és védelméről szóló 1997. évi LXXVIII. törvény 6.§ (1) bekezdésében meghatározott feladatkörében eljárva, az épített környezet alakításáról és védelméről szóló 1997. évi LXXVIII. törvény 13. § (1) bekezdésében, és 62.§ (6) bekezdés 6. pontjában, a településfejlesztési koncepcióról, az integrált településfejlesztési stratégiáról és a településrendezési eszközökről, valamint egyes településrendezési sajátos jogintézményekről szóló 314/2012. (XI.8.) Kormányrendelet 28. § (4) bekezdésében kapott felhatalmazás alapján a következőket rendeli el:

**1. §** (1) Hatályát veszti a Helyi Építési Szabályzatról szóló 27/2012. (IX.14.) önkormányzati rendelet 5. § (4) bekezdése, 10. § (1) bekezdése, 10. § (2) bekezdése, 10. § (4) bekezdése, 10. § (5) bekezdése, 11. § (2) bekezdése, 12. § (1)-(6) bekezdései, 13. § (2) bekezdése, 13. § (3) bekezdése, 13. § (6) bekezdése, 17. § (1)-(4) bekezdései, 18. § (3) bekezdése, 19. § (1)-(3) bekezdései, és a 21. § (3) bekezdése.

**2. §** E rendelet 2019. május 10. napján lép hatályba.

Tiszavasvári, 2019. április 30.

**Szőke Zoltán Ostorháziné dr. Kórik Zsuzsanna**

**polgármester jegyző**

Kihirdetve: 2019. május 2-án

**Ostorháziné dr. Kórik Zsuzsanna**

**jegyző**

# Tiszavasvári Város Helyi Építési Szabályzatról szóló 27/2012. (IX.14.) önkormányzati rendelet módosításáról szóló 17/2019. (V.2.) önkormányzati rendelet indoklása:

1. Általános indokolás

A településkép védelméről szóló *2016. évi LXXIV. törvény* 14. § (1) bekezdése értelmében a településképi rendelet hatálybalépésével egyidejűleg **az egyéb önkormányzati rendeletben szereplő** e törvény szerinti **településképi követelményeket**, településképi önkormányzati támogatási és ösztönző rendszert, valamint az önkormányzati településkép-érvényesítési eszközöket **e törvény erejénél fogva nem lehet alkalmazni.**

1. §- hoz

A törvény fenti rendelkezése alapján tehát a HÉSZ-ben lévő párhuzamos rendelkezések **már nem alkalmazhatók,** ezért **a nem hatályos alábbi rendelkezések törlése indokolt a rendeletből.**